ЧРЕЗ ПРЕДСЕДАТЕЛЯ НА

НАРОДНОТО СЪБРАНИЕ

ДО

Г-Н БОЖИДАР ЛУКАРСКИ

МИНИСТЪР НА ИКОНОМИКАТА

**ВЪПРОС**

от Добрин Данев, народен представител от ПГ „БСП-лява България“

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО**: отнемане на лиценза за производство и търговия с боеприпаси на „Дунарит“ – гр. Русе

**Уважаеми господин министър**,

Русенските граждани следят с интерес и тревога развитието на ситуацията с отнетия лиценз на русенското дружество „Дунарит“. Спирането на лиценза за внос и износ било продиктувано от „наличие на обективна заплаха за финансовата стабилност на страната“, четем в сайта на Министерство на икономиката?

Знае се едно – „Дунарит“ е сред малкото работещи предприятия в отбранителната промишленост и дава хляб и сигурност на 750 русенци, което не е факт за пренебрегване, и то точно от Министерство на икономиката. На общия фон на състоянието на русенската икономика това предприятие е сред водещите по икономически резултати и средна работна заплата за региона. Ако наистина има някакви проблеми защо те не бъдат решени в движение, без ад се спира производството, без да се затруднява дружеството да изпълнява договорите си и без да се посяга на поминъка на хората?

В тази връзка въпросът ми към вас е какво се прави, г-н Министър, от страна на Вашето министерство за да се разреши проблема, да се намали напрежението сред работещите и да се даде възможност на ръководството на „Дунарит“ да изпълнява своето задължения по договорите за поръчки за 2015 и 2016 г г.?

**Добрин Данев:**